Ruski umjetnici nisu više dobrodošli na mnoga mjesta 
Russian artists banned from performing, competing following Russian invasion of Ukraine 
Invazija ruskih snaga na Ukrajinu izazvala je reakcije umjetničkih i kulturnih institucija diljem svijeta, koje otkazuju nastupe ruskih umjetnika, od kojih su mnogi pristaše ruskog predsjednika Vladimira Putina. WASHINGTON — Filmski festival u Cannesu, događaj samo s pozivnicom na kojem se prikazuju filmovi vrhunske kvalitete iz više od 80 zemalja, najavio je da ove godine neće biti dobrodošla ruske delegacije, nakon kontinuiranog sukoba između Ukrajine i Rusije. Festival bi trebao početi u maju. "Osim ako se napadni rat ne završi u uvjetima koji će zadovoljiti ukrajinski narod, odlučeno je da nećemo dočekati službena ruska izaslanstva niti prihvatiti prisutnost bilo koga povezanog s ruskom vladom", rekli su organizatori festivala u saopćenju objavljenom u utorak. Festival bi mogao dopustiti dolazak pojedinim ruskim filmašima, ali nije naveo hoće li se njihovim filmovima dopustiti natjecanje. Europska radiodifuzna unija, producenti Eurosonga, objavila je da Rusiji više neće biti dopušteno sudjelovati na popularnom natjecanju za pjesmu Eurovizije. Odluka je donesena nakon nedavnih preporuka upravnog tijela natjecanja, referentne skupine, koja je naglasila vrijednosti radiodifuznog sindikata. Emiteri s Islanda, Norveške, Finske i Nizozemske zatražili su da se Rusiji zabrani sudjelovanje u natjecanju. Valery Gergiev, šef dirigent Münchenske filharmonije i Putinov saveznik, smijenjen je nakon što je odbio osuditi postupke ruskog predsjednika u Ukrajini. Međunarodno poznatom dirigentu otkazani su mnogi koncerti, a njegova menadžerska kompanija ga je otpustila. Međunarodni festival u Edinburghu, gdje je Gergiev služio kao počasni predsjednik, zatražio je njegovu ostavku, rekavši: "Edinburgh je pobratimljen s gradom Kijevom, a ova akcija se poduzima u suosjećanju i podršci njegovim građanima." Neki se umjetnici protive globalnom trendu kulturnih sankcija Rusiji. Francuska umjetnica Ségolène Haehnsen Kan održava samostalnu izložbu svojih slika u Moskvi u umjetničkoj galeriji Surface Lab. "Umjetnost ne bi trebala biti spriječena ratom", rekla je za Artnet News. "Za ukrajinske umjetnike važno je znati da ih umjetnici u Rusiji podržavaju."